สำหรับคนที่เคยมากินร้าน Smokehouse ที่เขาใหญ่ คือร้านเดียวกัน แต่เปลี่ยนชื่อ อาหารอร่อยกว่าเดิม และร้านปรับปรุงได้ลงตัวกว่าเดิม

ร้านนี้อยู่บนถนนธนะรัชต์ห่างจากปากทางเข้าถนนใหญ่ไม่นาน เลยปั๊มปตท. มานิดเดียว หาไม่ยากเลย

โครงสร้างตึกด้านนอกเหมือนเดิม ดูสง่า และเหมาะอย่างยิ่งกับการถ่ายรูป ส่วนด้านในปรับปรุงพื้นที่ใช้สอยให้เหมาะสมกว่าเดิม มีห้องเล็กห้องน้อยสำหรับคนที่อยากจะมาทานอาหารกันแบบส่วนตัว

เอาจริงๆตอนแรกลังเลว่าอาหารจะอร่อยเหมือนเดิมหรือเปล่า ลองไปประมาณ 5 เมนู พูดได้เลยว่าอร่อยกว่าเดิมครับ

เมนูที่ชอบคือขาหมูเยอะมันทอด หนังกรอบเนื้อนุ่มหอมไม่มันเลย น้ำจิ้มรสชาดจัดจ้านลงตัว

ครัวซอง อร่อยกว่าเดิมครับ ตอนที่เป็น Smokehouse มาทีไร ต้องซื้อกลับไปฝากที่บ้านทุกครั้ง เนื่องจากรอบนอกลงใน หอมเลยกำลังดี เปิดใหม่มาคราวนี้ไม่ผิดหวังครับ อยากแนะนำให้ได้ลองกัน